De allierte (andre verdenskrig)

De allierte er en betegnelse for alle de landene som kjempet mot aksemaktene under den andre verdenskrig. Under krigen ble betegnelsen «De forente nasjoner» brukt synonymt med «de allierte». Krigsalliansen ble formalisert ved undertegnelsen av Erklæringen om De forente nasjoner («Declaration by the united nations») 1. januar 1942, undertegnet av 26 regjeringer. De allierte ble involvert i krigen enten på grunn av at de allerede var blitt invadert, eller at de ble direkte truet av invasjon eller ettersom de var bekymret over at aksemaktene ville kontrollere verden.Den antityske sammenslutningen ved begynnelsen av krigen (1. september 1939) besto av Frankrike, Polen, Storbritannia, nasjonene i Det britiske samveldet, Australia, New Zealand, Canada og Unionen Sør-Afrika (sistnevntes soldater kjempet hovedsakelig under Samveldets kommando til tross for å ha vært en selvstendig stat siden 1931). Etter 1941 hadde lederne for Det britiske samveldet, Sovjetunionen og USA, kjent som «de tre store», lederskapet over de allierte maktene. Kina var på den tiden også en betydelig alliert. Andre allierte omfattet Belgia, Brasil, Tsjekkoslovakia, Etiopia, Hellas, India (som en del av det britiske imperiet), Mexico, Nederland, Norge og Jugoslavia.I løpet av desember 1941 foretrakk den amerikanske presidenten Franklin Roosevelt navnet «de forente nasjoner» framfor de allierte. Han refererte til de tre store og Kina som en «forvaltning av det mektige», og deretter benyttet han senere betegnelsen «de fire politimenn». Erklæringen om De forente nasjoner i juli-august 1945 foreslo Roosvelts etterfølger, Harry S. Truman, at utenriksministrene fra Kina, Frankrike, Sovjetunionen, Storbritannia, og USA «burde gjøre utkast til avtaler og grensesettinger i Europa», noe som førte til opprettelsen av Utenriksministrenes råd («Council of Foreign Ministers»).


== Dato når selvstendige stater ble med de allierte ==


=== Etter Tysklands invasjon av Polen ===

: Polen 3. september 1939
: Storbritannia 3. september 1939, inkludert:
 Newfoundland 4. september
 Britisk India
 Britisk oversjøisk territorium
 Britisk Burma
 Britisk Malaya
 Andre
: Australia 3. september 1939
: New Zealand 3. september 1939
 Frankrike: 3. september 1939, inkludert:
 Fransk Marokko
 Fransk Algerie
 Frankrikes oversjøiske territorium
 Fransk Indokina
 Fransk Ekvatorial-Afrika
 Andre
 Nepal: 4. september 1939
 Sør-Afrika: 6. september 1939
 Canada: 10. september 1939


=== Etter Tysklands angrep på Danmark og Norge ===

 Norge: 9. april 1940 - Det er ulike syn på om Norge var en alliert stat og fra hvilken dato Norge faktisk ble alliert. Norge var nøytralt og fikk få dager etter Tysklands angrep 9. april 1940 bistand av Storbritannia, Frankrike og polske styrker i eksil. Den 10. juni samme år ble kapitulasjonsavtalen underskrevet, men norske myndigheter fortsatte krigen fra utlandet. Den norske regjeringen i eksil inngikk en militæravtale med Storbritannia 28. mai 1941. Avtalen erklærte at den norske marinen og norske fly samt hæren så langt som mulig skulle operere som norsk mannskap under norsk flagg, men under britisk overkommando, norske styrker kunne også brukes til forsvar av Storbritannia. Senere i krigen inngikk regjeringen avtaler med Storbritannia, USA og Sovjetunionen om alliert okkupasjon av Norge etter frigjøringen.
 Island: ble okkupert av Storbritannia 10. mai 1940. Forble formelt nøytralt og samarbeidet med okkupanten som ble behandlet som gjester - statsminister Hermann Jónasson gjorde det klart for islendingene at det var en vennligsinnet okkupasjon. Senere fikk også amerikanske styrker baser der og overtok i 1941 ansvaret. En liten norsk styrke var også til stede på Island i alliert tjeneste: 330-skvadronen, noen kanonbåter og et «bergkompani» i Akureyri som blant annet drev skiopplæring. Landet hadde ikke militære styrker. Løsrev seg fra Danmark i 1944.


=== Etter Tysklands angrep på Benelux-landene og Frankrike ===

 Belgia: 10. mai 1940, herunder:
 Belgisk Kongo
 Belgiske kolonier
 Luxembourg: 10. mai 1940
 Nederland: 10. mai 1940, herunder:
 Nederlandsk Østindia
 Nederlandske kolonier
 Hellas: 28. oktober 1940
 Kongeriket Jugoslavia: 6. april 1941


=== Etter invasjonen av Sovjetunionen ===

 Sovjetunionen: 22. juni 1941
 Tannu Tuva: 25. juni 1941
  Folkerepublikken Mongolia: 9. august 1941¨


=== Etter angrepet på Pearl Harbor ===

 Panama: 7. desember 1941
 Amerikas forente stater: 8. desember 1941, inkludert:
 Det Filippinske Samvelde
 De forente staters territorier
 Costa Rica: 8. desember 1941
 Den dominikanske republikk: 8. desember 1941
 El Salvador: 8. desember 1941
 Haiti: 8. desember 1941
 Honduras: 8. desember 1941
 Nicaragua: 8. desember 1941
 Republikken Kina: 9. desember 1941 (i krig med Japan siden 1937)
 Guatemala:9. desember 1941
 Cuba: 9. desember 1941
 Korea (eksilregjering): 10. desember 1941
 Tsjekkoslovakia (eksilregjering): 16. desember 1941 (Tsjekkoslovakia ble okkupert av Tyskland 15. mars 1939.)


=== Etter Erklæringen om De forente nasjoner ===

 Peru: 12. februar 1942
 Mexico: 22. mai 1942
 Brasil: 22. august 1942 Dette som en følge av at det hadde vært åpne kamphandlinger mellom tyske ubåter og brasilianske fly  og skip utenfor kysten av Brasil, og Brasil erklærte Tyskland krig på denne dato. De sendte etterhvert hæravdelinger som deltok i slaget om Italia.
 Etiopia: 14. desember 1942 (tidligere okkupert av Italia fra 9. mai 1935)
 Kongeriket Irak: 17. januar 1943 (okkupert av de allierte i 1941)
 Bolivia:  7. april 1943
 Iran: 9. september 1943 (okkupert av de allierte i 1941)
 Italia: 13. oktober 1943 (tidligere medlem av aksemaktene. De hadde 8. september kapitulet til de alliert, etter å ha undertegnet kapitulasjonen 3. september, men ble først innlemmet med status som «krigførende», ikke som fullverdig alliert den 13. oktober. (Man hadde fremdeles mistro til deres lojalitet.)
 Colombia: 26. november 1943
 Den demokratiske føderasjonen Jugoslavia: 1. desember 1943
 Libanon: 27. januar 1944


=== Etter D-Dagen ===

 Romania: 23. august 1944 (tidligere medlem av aksemaktene, skiftet side etter kongens statskupp og sovjetisk invasjon)
 Bulgaria: 8. september 1944 (tidligere medlem av aksemaktene, hadde ikke vært i krig med Sovjetunionen, skiftet side etter sovjetisk angrep)
 San Marino: 21. september 1944
 Albania: 26. oktober 1944 (tidligere okkupert av Italia)
 Ungarn: 20. januar 1945 (tidligere medlem av aksemaktene)
 Bahawalpur: 2. februar 1945
 Ecuador: 2. februar 1945
 Paraguay:7. februar 1945
 Uruguay: 15. februar 1945
 Venezuela: 15. februar 1945
 Tyrkia: 23. februar 1945
 Egypt: 24. februar 1945
 Libanon: 27. februar 1945
 Syria: 27. februar 1945
 Saudi-Arabia: 1. mars 1945
 Finland: 3. mars 1945 (tidligere i samarbeid med Tyskland)
 Argentina: 27. mars 1945
 Chile: 11. april 1945 (erklærte kun Japan krig)


== Se også ==
Ententemaktene, de allierte i den første verdenskrigen
Aksemaktene


== Referanser ==


== Litteratur ==
Christensen, Chr. A.R. (1979). Vår egen tid. Oslo: Cappelen. ISBN 8202041090. 
Davies, Norman (2006): Europe at War 1939–1945: No Simple Victory. London: Macmillan. ISBN 0-333-69285-3
Overy, Richard (1997): Russia's War: A History of the Soviet Effort: 1941–1945. New York: Penguin. ISBN 0-14-027169-4.
R. Holland (1981): Britain and the Commonwealth alliance, 1918-1939, London: Macmillan. ISBN 9780333272954